14. ΝΟΜΟΘΕΤ. ΔΙΑΤΑΓΜΑ υπ’ αριθ. 616 της 12/21 Αυγ. 1970 (ΦΕΚ Α΄ 171)  Περί απαλλαγών κατά την εφαρμογήν προγραμμάτων στεγάσεως θεομηνιοπλήκτων. Άρθρ.1.-Επί των εκάστοτε εφαρμοζομένων προγραμμάτων στεγάσεως πληγέντων εκ σεισμών, κατολισθήσεων και θεομηνιών εν γένει βάσει των διατάξεων του Β.Δ. 460/65 «περί εφαρμογής διατάξεων αφορωσών εις την στεγαστικήν αποκατάστασιν των εκ των σεισμών των μηνών Μαρτίου και Απρ. 1965 πληγέντων «ως ετροποποιήθη και συνεπληρώθη ισχύουν αι κατωτέρω ατέλειαι και φορολογικαί απαλλαγαί. 1.Απαλλαγαί και ατέλειαι οικοδομικών αδειών, συμβάσεων δανεισμού ανοικοδομήσεως και πράξεων χορηγήσεως στεγαστικής αρωγής. α.Αι οικοδομικαί άδειαι, αι απαιτούμεναι προς εκτέλεσιν οιωνδήποτε οικοδομικών εργασιών εις τας πληγείσας περιοχάς δια κρατικής στεγαστικής αρωγής κατ’ εφαρμογήν στεγαστικών προγραμμάτων, ως επίσης αι προς τον σκοπόν της χορηγήσεως των αδειών τούτων απαιτούμεναι αιτήσεις, δηλώσεις και βεβαιώσεις, καθώς και αι δια τον αυτόν σκοπόν απαιτούμεναι οιαιδήποτε μελέται, απαλλάσσονται από οιουδήποτε φόρου, κρατήσεως χαρτοσήμου, οιουδήποτε άλλου τέλους βασικής ή προσθέτου εισφοράς καθ’ οιονδήποτε τρόπον βεβαιουμένων η εισπραττομένων είτε υπέρ του Δημοσίου είτε υπέρ των Δήμων ή Κοινοτήτων η οιωνδήποτε άλλων Ταμείων ή Οργανισμών ή τρίτων, εν γένει εξαιρέσει των υπέρ του Ι.Κ.Α. εισφορών ή οιουδήποτε ασφαλίζοντος το χρησιμοποιούμενον προσωπικόν κυρίου ή επικουρικού Ασφαλιστικού Οργανισμού. Η ως άνω απαλλαγή δεν ισχύει ως προς τον φόρον επί των αμοιβών των Μηχανικών Αρχιτεκτόνων και Τεχνικών εν γένει εχόντων κατά νόμον δικαίωμα συντάξεως και υπογραφής των ανωτέρω μελετών και προς τας κατά Νόμον υποχρεώσεις αυτών προς διαφόρους εν γένει οργανισμούς. β.Απαλλάσσονται από του αναλογικού ή παγίου τέλους χαρτοσήμου και παντός δικαιώματος υπέρ οιουδήποτε Ταμείου ή Οργανισμού ή τρίτου εν γένει. α)Αι συμβάσεις και προσυμβάσεις μεταξύ των οικοδομούντων αφ’ ενός και Μηχανικού εν γένει ή εργολάβου αφ’ ετέρου, αι αναφερόμεναι εις την μελέτην ή και εις την επίβλεψιν ή και εις την εκτέλεσιν καθ’ οιονδήποτε συμφωνούμενον τρόπον ή σύστημα εργασιών ανοικοδομήσεως. Της αυτής απαλλαγής τυγχάνουν και αι συμβάσεις ή προσυμβάσεις μεταξύ των αυτών ως άνω συμβαλλομένων, αι αποσκοπούσαι εις την εξασφάλισιν επί οιαδήποτε ασφαλεία εμπραγμάτω ή προσωπική της τηρήσεως όρων των ως άνω συμβάσεων περί μελέτης, επιβλέψεως ή εκτελέσεως οικοδομικών εργασιών ως και των εκ των εργασιών τούτων νομίμων δικαιωμάτων οιουδήποτε των συμβαλλομένων. β)Αι συμβάσεις δια την παροχήν εκ μέρους του Κράτους ή τη εγγυήσει τούτου ενυποθήκων δανείων εις τους δικαιούχους, αι εξοφλήσεις των δόσεων των δανείων και παν εν γένει αντίγραφον, βεβαίωσις ή πιστοποιητικόν δια την σύναψιν των δανείων τούτων. γ)Αι συμβάσεις και προσυμβάσεις δια την σύστασιν ιδιοκτησίας κατ’ ορόφους ή τμήματα αυτών ή και δια την τροποποίησιν τοιούτων συμφωνιών, επί ακινήτων κειμένων εις τας πληγείσας περιοχάς και ανηκόντων εις κρινομένους δικαιούχους κατ’ εφαρμογήν των εκάστοτε προγραμμάτων. α)Αι συμβάσεις ή οιαιδήποτε πράξεις μεταβιβάσεως υπό του Δημοσίου εις δικαιούχους αρωγής ή οικοπέδων ή και αμφοτέρων προς ανοικοδόμησιν των πληγεισών κατοικιών. ε)Η επί της βάσει των κειμένων διατάξεων ενώπιον του Μονομελούς Πρωτοδικείου ή των Δικαστηρίων διαδικασία, ως και η έκδοσις και κοινοποίησις των σχετικών αποφάσεων δια τον καθορισμόν αποζημιώσεων εξ αναγκαστικών απαλλοτριώσεων. ς)Αι συμβάσεις αγοράς εκ μέρους των πληγέντων ετοίμων κατοικιών ή διαμερισμάτων, συμφώνως τη διατάξει της παρ. 6 του άρθρ. 5 του Β.Δ. 460/65 ή αγοράς οικοπέδου μέχρι του ποσού της χορηγουμένης επί τω σκοπώ τούτω εις αυτούς αρωγής. γ.Απαλλάσσονται παντός τέλους και δικαιώματος υπέρ οιουδήποτε η μεταγραφή τίτλων και η εγγραφή υποθήκης προς ασφάλειαν οιασδήποτε των συμβάσεων της προηγουμένης παρ. β΄ του παρόντος, ως και η εξάλειψις αυτής. δ.Τα δια τας συμβάσεις της παρ. β΄ του παρόντος δικαιώματα των συμβολαιογράφων, ορίζονται παγίως εις δραχ. 100, τα δε δια την εγγραφήν των υποθηκών βάσει των συμβάσεων τούτων δικαιώματα των αμίσθων Υποθηκοφυλάκων εις δρχ. 50. ε.Άπασαι εν γένει αι διοικητικαί και δικαστικαί ενέργειαι και διαδικασία, αι υπό των κειμένων διατάξεων προβλεπόμεναι, δια την ανοικοδόμησιν των πληγεισών περιοχών (αναγνώρισις δικαιούχων, χορήγησις αρωγής, συνένωσις αρωγών κλπ.) ενεργούνται ατελώς. 2.Απαλλαγαί και ατέλειαι συμβάσεων εκτελέσεως έργων και προμηθείας υλικών. Κατόπιν εγκρίσεως του Υπουργού Οικονομικών παρέχονται αι κάτωθι απαλλαγαί και ατέλειαι συμβάσεων εκτελέσεως έργων και προμηθείας υλικών. α.Αι δια την στεγαστικήν αποκατάστασιν  των πληγέντων ενεργούμεναι υπό του Δημοσίου, των  Δήμων, Κοινοτήτωνή των Νομικών Προσώπων  ημο-    (Μετά την σελ. 242,06(α) Σελ. 242,07 Τεύχος 397-Σελ.61 Προστασία Σεισμοπλήκτων 35.Ε.α.14   804 σίου Δικαίου πάσης φύσεως προμήθειαι, μεταφοραί και φορτοεκφορτώσεις εφοδίων εκ του εσωτερικού και αι συμβάσεις περί αναθέσεως μελετών ή εκτελέσεως έργων εν γένει, απαλλάσσονται παντός φόρου, τέλους χαρτοσήμου και παντός υπέρ τρίτου φόρου ή τέλους εισφοράς ή άλλης κρατήσεως δικαιώματος ή παραβόλου, εξαιρέσει των υπέρ του Ι.Κ.Α. εισφορών ή οιουδήποτε ασφαλίζοντος το χρησιμοποιούμενον προσωπικόν κυρίου ή επικουρικού ασφαλιστικού οργανισμού, αίτινες μειούνται εις το ήμισυ. β.Αι δια την στεγαστικήν αποκατάστασιν των σεισμοπλήκτων ενεργούμεναι υπό του Δημοσίου ή των Δήμων, Κοινοτήτων και Νομικών Προσώπων Δημοσίου Δικαίου προμήθειαι, μεταφοραί, μεταφορτώσεις και φορτοεκφορτώσεις εφοδίων εκ του εξωτερικού, τα σχετικά προς ταύτας έγγραφα, ως και αι εξοφλήσεις αυτών απαλλάσσονται παντός φόρου ή τέλους ή δασμού ή εισφοράς ή άλλης κρατήσεως ή δικαιώματος ή παραβόλου υπέρ του Δημοσίου ή τρίτου, ως και παντός τέλους χαρτοσήμου. Της από του τέλους χαρτοσήμου απαλλαγής εξαιρείται η καταβλητέα εν τη ημεδαπή προμήθεια του αντιπροσώπου. γ.Τα εις παραλαβήν του Δημοσίου ή των Δήμων, Κοινοτήτων και Νομικών Προσώπων Δημοσίου Δικαίου ή ανεγνωρισμένων Φιλανθρωπικών Οργανισμών του εσωτερικού ή του εξωτερικού πάσης φύσεως εφόδια περιθάλψεως και αποκαταστάσεως των πληγέντων, τα προερχόμενα εκ δωρεών ξένων Κυβερνήσεων, ως και τα παρεχόμενα, ως δωρεά ή βοήθεια υπό του Οργανισμού Ηνωμένων Εθνών, του Οργανισμού Τροφίμων και Γεωργίας, του Παγκοσμίου Προγράμματος Τροφίμων, ή ετέρων εξειδικευμένων Οργανώσεων του Ο.Η.Ε. ή άλλων Διεθνών Οργανισμών ή ξένων Οργανώσεων ή ιδιωτών ως και τα σχετικά προς ταύτα έγγραφα περιλαμβανομένων και των της μεταφοράς, μεταφορτώσεως και φορτοεκφορτώσεως, απαλλάσσονται παντός εν γένει φόρου, τέλους ή δασμού ή εισφοράς ή άλλης κρατήσεως ή δικαιώματος ή παραβόλου υπέρ του Δημοσίου ή τρίτου, ως και από παντός τέλους χαρτοσήμου, εισπραττομένων κατά την εισαγωγήν, μεταφοράν και διανομήν. Άρθρ.2.-1.Αι λεπτομέρειαι εφαρμογής του παρόντος ρυθμίζονται δια κοινών αποφάσεων των Υπουργών Οικονομικών, Κοινωνικών Υπηρεσιών και Δημοσίων Έργων. 2.Πάσα διάταξις αντικειμένη τω παρόντι καταργείται. Άρθρ.3.-Αι διατάξεις της παρ. 1 του άρθρ. 1 του παρόντος ισχύουν από της 1ης Ιαν. 1969, αι λοιπαί δε από της δημοσιεύσεως τούτου δια της Εφημερίδος της Κυβερνήσεως.   Σελ.242,08 Τεύχος 397-Σελ.62 35.Ε.α.14 Προστασία Σεισμοπλήκτων   805